Број: 276-18-О/3-1

Дана: 10.12.2018.године

**ДОДАТНО ПОЈАШЊЕЊЕ 1**

**ПИТАЊЕ**

Поштовани,

У складу са чланом 63. Закона о јавним набавкама ("Сл. гласник РС, бр. 124/2012, 14/2015 и 68/2015) обраћамо Вам се захтевом за додатним информацијама или појашњењима конкурсне документације за ЈН 276-18-О – Санација, адаптација и доградња Клинике за инфективне болести Клиничког центра Војводине – И и ИИ фаза.

1. **Изолатерски радови, позиција 7,04**. На крају описа позиције је назначено:

"У првој фази извођења радова ова позиција је реализована и не обрачунава се овде, али се наводи ради повезивања са наредном позицијом вертикалног хидроизоловања"

Ако је наведена позиција већ изведена, молимо Вас да је уклоните из предмера како не би повећавала цену понуде.

2. **Лимарски радови, позиција 10Н**. Колика је квадратура комплетног крова? Такође, с обзиром да су постојећи олуци на једном делу скроз пропали, да ли је у поменуту позицију укључена и израда и монтажа олука?

3. **Каменорезчки радови, позиција 12,02 - 12,05**. У опису наведених позиција наведено је да је обрачун гранитних плоча по метру дужном, а у колони са количином да је обрачун по метру квадратном. Која јединица мере је меродавна?

4. **Разни радови, позиција 19,01** – Набавка, транспорт и монтажа / уградња светлећег натписа КЛИНИКЕ ЗА ИНФЕКТИВНЕ БОЛЕСТИ. Које су димензије рекламе, где се монтира и на коју висину?

Молимо Вас да у складу са чланом 20. став 6. Закона о јавним набавкама ("Сл.гласник РС", бр. 124/2012, 14/2015 и 68/2015) потврдите пријем електронске поште наводећи дан и час пријема.

 **ОДГОВОР**

**Одговор на питање бр. 1** **и 4** :Наручилац ће изменити конкурсну документацију.

Измена ће бити доступна на Порталу јавних набавки и веб-сајту Клиничког центра Војводине.

**Одговор на питање бр. 2** Позиција је дата паушално и дат је опис предмера шта се ради.

**Одговор на питање бр. 3** Обрачун по м ²

С поштовањем,

Комисија за јавну набавку 276-18-О